Deemon (ooper) - Vikipeedia, vaba entsüklopeedia

# Deemon (ooper)

###

| Võimalik autoriõiguste rikkumine. Kui on olemas/saadud luba teksti kasutamiseks GNU Vaba Dokumentatsiooni Litsentsi tingimustel, siis märgi see artikli arutelulehele. Võimalikuks lahenduseks on ka teksti ümbersõnastamine, sest faktid ei ole autoriõigustega kaitstud.

Teksti allikas: http://www.xxiso.ee/deemon/index_files/Page731.htm
Artikkel vajab vormindamist vastavalt Vikipeedia reeglitele.

Anton Rubinšteini peateos, Mihhail Lermontovi samanimelise poeemi alusel loodud ooper Deemon, on lüürilis-psühholoogiline ooper, milles peatähelepanu keskendub Deemoni ja lihtsureliku neiu Tamara armastusdraamale. Ooper Deemon valmis aastal 1872, esietendus toimus 1875 aastal. Eestis on ooperit lavastatud 2005. aastal Endla Teatris PromFesti raames.

## [redigeeri] Sünopsis

Deemon, uhke ja alistamatu vaim, on mässulise meele pärast taevariigist välja aetud. Vabana ja võimsana, kuid tüdinenuna oma igavesest elust, rändab ta ilmaruumis. Traagiline oma üksinduses, kaotanuna usu headusse, neab ta taevast ja maad. Päikesekiirena toob tema süngesse hinge valgust kohtumine gruusia vürsti tütre Tamaraga. Tamara tundepuhtus ja tütarlapselik võlu sütitavad Deemonis lootuse inimliku armastuse kaudu hinge uuestisünniks headusele.

Ka Tamara piinleb, sest temaski on tärganud tunded viirastusliku tundmatu vastu. Ent veelkord tegutseb Deemonis kurjus - tema tahtel hukkub Tamara peigmees, kes on teel Tamara isamajja, kus pulmalised teda juba ootavad.

Kui Tamara mõistab, et Deemon on siiski patu ja kurjuse kehastaja, siis, kartes Taeva karistust, otsib ta kaitset kloostrist. Tamara armastust anudes, järgneb Deemon, tõotades leppida maailmaga ja uskuda taas headusesse ja inimestesse.

Inimlik kaastunne võidabki Tamara kõhkluse, kuid hetkel, mil Deemon haarab Tamara embusse ning paistab, et lootused Deemoni hinge uuestisünniks on täitumas, ilmub Ingel ja päästab Tamara maisest patust.

Tamara peab surema. Taevas võtab vastu tema eksinud hinge. Deemonis aga tormitseb jälle kurjus ja vaen. Taas eksleb nukker ja kõike vihkav vaim üksildasena igavikus.

## [redigeeri] Välislink

- Ooperile ja selle Eesti lavastusele pühendatud sait

Välja otsitud andmebaasist "http://et.wikipedia.org../../../d/e/e/Deemon_%28ooper%29.html"

Kategooriad: Autoriõiguse rikkumise kahtlusega artiklid | Vormindamist ootavad | Ooperid

##### Views

- Artikkel
- Arutelu
- Viimane redaktsioon

##### Otsi